**REPUBLICA MOLDOVA** **РЕСПУБЛИКА МОЛДОВА**

**CONSILIUL RAIONAL РАЙОННЫЙ СОВЕТ**

 **RÎŞCANI РЫШКАНЬ**

*Proiect*

**DECIZIE nr.**

**din decembrie 2020**

***Cu privire la aprobarea Statutului  Întreprinderii***

***Municipale Publicația periodică „Eveniment actual” în redacție nouă***

 În temeiul art. 43 din Legea privind administraţia publică locală nr.436/2006, a Legii cu privire la înregistrarea de stat a persoanelor juridice şi întreprinderilor individuale nr.220 /2007, a Codului Civil al Republicii Moldova nr. 1107/ 06.06.2002, în baza pct.3 din Hotărârea Guvernului Nr.484 /2019 pentru aprobarea unor acte normative privind punerea în aplicare a Legii nr.246/2017 cu privire la întreprinderea de stat şi întreprinderea municipală, Legea nr.845/1992 cu privire la antreprenoriat şi întreprinderi, examinând Decizia Consiliului raional Rîşcani nr.05/9 din 12 septembrie 2003 “Cu privire la fondarea Î.M. “Publicaţia periodică a Consiliului Raional Rîşcani Eveniment Actual”, Decizia nr. 03/07 din 25 iunie 2020 ,,Cu privire la aprobarea Statutului Întreprinderii Municipale Publicația periodică ,,Eveniment actual” în redacție nouă.

**Consiliul raional DECIDE**:

1. Se aprobă Statutul Î.M. Publicaţia periodică a Consiliului Raional Rîşcani „Eveniment Actual” în redacaţie nouă (anexa 1).
2. Se desemnează membrii Consiliului de adminsitraţie al Î.M. “Publicaţia periodică a Consiliului Raional Rîşcani „Eveniment Actual”
* **Preşedintele Consiliului de Administraţie** - Postolachi Rodica, secretar al Consiliului raional

**Membrii:**

* Ciumac Daniela, vicepreşedinte al raionului, secretar;
* Dandara Viorel, şef Direcţie învăţământ, Tineret şi Sport.
1. Se desemnează membrii Comisiei de cenzori a Î.M. “Publicaţia periodică a Consiliului Raional Rîşcani „Eveniment Actual”
* **Preşedinte al comisiei de cenzori** – Macovei Inga, şef adjunct Direcţia Finanţe,

**Membri:**

* Colibaba Elena, contabil, secretar
* Taşciuc Liliana, Specialist superior, Secţia economie;
1. Se obligă administratorul I.M. “Publicaţia periodică a Consiliului Raional Rîşcani „Eveniment Actual” să depună documentele pentru înregistrarea modificărilor date la Agenţia Servicii Publice în termen de 30 de zile de la data intrării în vigoare a prezentei decizii.
2. Cheltuielile pentru înregistrarea modificărilor vor fi acoperite din contul mijloacelor financiare ale întreprinderii.
3. Se desemnează responsabil de executarea prezentei decizii, administratorul Î.M. “Publicaţia periodică a Consiliului Raional Rîşcani „Eveniment Actual” , dna Lilia Opalco.
4. Controlul executării asupra deciziei se pune în sarcina comisiei consultative de specialitate pentru activităţi social-culturale, învățământ, protecție socială, sănătate publică, muncă, administrație publică și drept.

 **Preşedinte al şedinţei Consiliului raional**

 **Secretar al Consiliului raional R. Postolachi**

NOTA INFORMATIVĂ

*la proiectul deciziei ,,Cu privire la aprobarea Statutului întreprinderii Municipale Publicaţia periodică „Eveniment actual” în redacţie nouă”*

1. Denumirea autorului proiectului: în calitate de autor este administratorul Î.M. “Publicaţia periodică a Consiliului Raional Rîşcani „Eveniment Actual”, Lilia Opalco, care este responsabilă de elaborarea şi promovarea proiectului de decizie.
2. Condiţiile ce au impus elaborarea proiectului: Proiectul deciziei a fost elaborat în urma adoptării Hotărârii Guvernului nr.484 din 18.10.2019 pentru aprobarea unor acte normative privind punerea în aplicare a Legii nr.246/2017 „Cu privire la întreprinderea de stat şi întreprinderea municipală.”
3. Principalele prevederi ale proiectului şi evidenţierea elementelor noi: Prezentul proiect de decizie prevede aprobarea Statutului întreprinderii Municipale în redacţie noua. Aprobarea membrilor Consiliului de adminsitraţie și a comisiei de cenzori al Întreprinderii Municipale “Publicaţia periodică a Consiliului Raional Rîşcani Eveniment Actual”. De asemenea prin decizie se desemnează responsabil de executarea prezentei decizii, administratorul Î.M. “Publicaţia periodică a Consiliului Raional Rîşcani „Eveniment Actual” , dna Lilia Opalco.
4. Fundamentarea economico-financiară. Implementarea prezentului proiect de decizie necesită cheltuieli care vor fi acoperite din contul mijloacelor financiare ale întreprinderii aprobate în buget.
5. Modul de încorporare a actului în cadrul normativ în vigoare: Proiectul de decizie este elaborat în conformitate cu art. 43 din Legea privind administraţia publică locală nr.436/2006, în temeiul prevederilor cu Legea cu privire la înregistrarea de stat a persoanelor juridice şi întreprinderilor individuale nr.220 /2007, Codul Civil al Republicii Moldova nr. 1107/ 06.06.2002, în baza pct.3 din Hotărârea Guvernului Nr. 484 /2019 pentru aprobarea unor acte normative privind punerea în aplicare a Legii nr.246/2017 cu privire la întreprinderea de stat şi întreprinderea municipală, Legea nr.845/1992 cu privire la antreprenoriat şi întreprinderi.
6. Consultarea publică a proiectului: în scopul respectării prevederilor Legii nr. 239/2008 privind transparenţa în procesul decizional, proiectul a fost plasat pe pagina web a Consiliului raional [www.riscani.md](http://www.riscani.md). Proiectul deciziei se prezintă comisiei consultative de specialitate pentru avizare şi se propune Consiliului raional pentru examinare şi adoptare în şedinţă.
7. Constatările expertizei juridice. Proiectul de decizie a fost examinat de serviciul juridic al Aparatului preşedintelui, care a confirmat că decizia corespunde normelor legale.

**Administrator Lilia OPALCO**